Sydøstjyllands Politi leder efter en cirka 30-årig mand, som torsdag angiveligt forsøgte at bortføre en teenager.

En 14-årig pige fik sit liv chok, da hun torsdag ifølge egen forklaring blev udsat for et forsøg på kidnapning på vej til taekwondotræning i Vejle.

Hun kom gående på Horsensvej, og netop som hun kom ud af en tunnel, greb en ukendt mand pludselig fat i hende og førte hende ind i en bil og kørte væk med hende.

Da bilen stoppede ved et fodgængerfelt, lykkedes det pigen at komme ud af bilen og løbe bort.

Manden kørte i en mørk personbil, muligvis sort, med fire døre. Den var lidt større end en Skoda Citi Go, men samme runding.

Den mulige gerningsmand beskrives som en mand med arabisk udseende. Omkring 30 år, max 180 cm høj, normal af bygning, mørkt hår – kortklippet på siderne og lidt længere på issen, tykke øjenbryn, ingen skæg, iført hvid t-shirt og mørke brune bukser.

Den 14-årige pige er af grønlandsk afstamning.

Så du kidnapningsforsøget eller har du på anden vis oplysninger, der kan hjælpe politiet, så ring 114.